Diari Oficial de la Generalitat Valenciana


Sumari del DOGV 1996, del 01-04-1993 (1993/827550)

ORDRE de 18 de febrer de 1993, de la Conselleria de Cultura, Educació i Ciència, per la qual es convoca un concurs públic per a adjudicar ajudes a la labor editorial valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/18/(4)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827550


Data del document
:   18-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de febrer de 1993, de la Conselleria de Cultura, Educació i Ciència, per la qual es convoca concurs públic per a adjudicar ajudes a la labor editorial valenciana.  
La Generalitat Valenciana, segons estableix l'article 31.4 de l?Estatut d'Autonomia de la Comunitat Valenciana, té competència exclusiva en matèria de cultura. Partint d'això, resulta oportú ajudar a la consolidació creativa i industrial de les empreses editorials valencianes dedicades a la creació literària.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca un concurs públic per a la concessió d'ajudes a favor de les editorials dedicades tant a la creació literària com a l'assaig, que Presenten un pla d'edició que haurà d'estar realitzat en el període comprés entre l?1 de gener i el 15 d'octubre de 1993.  
Segon  
Aquestes ajudes es finançaran a càrrec de l'aplicació pressupostària 92.08.482.4.664.06 dins la línia 4.06/000/93 anomenada «ajudes a labor editorial valenciana».  
L?import global màxim destinat a aquestes ajudes serà de tretze milions (40.958.957) de pessetes.  
Tercer  
S'aproven les bases per les quals es regeix aquesta convocatòria, les quals s'inclouen com a annex I a aquesta ordre.  
DISPOSICIONS FINALS  
Primera  
Es delega la Directora General de Promoció Cultural per a la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 18 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases de la convocatòria de concurs públic per a adjudicar ajudes a la labor editorial valenciana.  
Primera  
Es concediran ajudes per a la realització d'un pla de producció editorial. El nombre d'ajudes i l?import de les mateixes els determinarà la comissió tècnica avaluadora depenent de la qualitat i interès dels projectes editorials presentats.  
Segona  
Podran concórrer a aquestes ajudes totes les editorials radicades a la Comunitat Valenciana, la producció de les quals estiga escrita en qualsevol de les dues llengües oficials de la Comunitat Valenciana. Resten excloses d'aquesta convocatòria les editorials d'entitats i organismes oficials.  
Tercera  
Els interessats han de presentar una instància dirigida a la Direcció General de Promoció Cultural i una memòria detallada del pla de publicacions, fent constar-hi les dades que figuren a l'annex II. També es lliurarà un exemplar de cadascun dels títols ja publicats fins a la presentació de l?esmentada instància, el qual ha d'estar inclòs a la memòria del pla de publicacions.  
Les instàncies es podran presentar al Registre General de la Conselleria de Cultura, Educació i Ciència, en qualsevol de les respectives direccions territorials de Cultura i Educació d'Alacant, Castelló o València, als centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts a la Llei de Procediment Administratiu.  
Quarta  
El termini de presentació de les instàncies serà de quinze dies hàbils, comptadors a partir de l'endemà de la publicació d'aquesta ordre.  
Cinquena  
Es nomena una comissió avaluadora d'aquestes ajudes de la qual formaran part el Cap del Servei de Patrimoni Bibliogràfic i Documental de la Conselleria de Cultura, Educació i Ciència, el Cap de Secció d'Administració del Servei de Publicacions de Presidència del Consell, el Cap de la Secció de Publicacions de la Conselleria d'Obres Públiques i Urbanisme i el Tècnic Superior del Llibre de la Conselleria de Cultura, Educació i Ciència, que actuarà com a secretari. Aquesta comissió serà presidida per la Directora General de Promoció Cultural.  
Sisena  
Aquesta comissió examinarà les sol·licituds presentades i, d'acord amb el seu interès i importància, la Directora General de Promoció Cultural resoldrà, per delegació del Conseller de Cultura, Educació i Ciència, l'adjudicació d'aquestes ajudes.  
Setena  
Els editors beneficiaris rebran l?import de les ajudes després de la justificació que s'ha realitzat del pla de publicacions previst en la memòria. A aquesta justificació, que haurà de fer-se abans del 15 de novembre de 1993, caldrà adjuntar un exemplar de cadascun dels títols que hagen estat inclosos en l?esmentat pla de publicacions i que no hagen estat presentats a l?hora de sol·licitar l'ajuda.  
Són obligacions del beneficiari:  
a) Realitzar el pla de publicacions previst que fonamenta la concessió de l'ajuda.  
b) Acreditar davant la Conselleria de Cultura, Educació i Ciència la realització del pla de publicacions previst, i el compliment dels requisits i les condicions que determinen la concessió o el benefici de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat procedents de qualsevol administració o ens públic.  
e) Que es troben al corrent de les seues obligacions tributàries i davant la Seguretat Social, d'acord amb l?Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer).  
Vuitena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats supere el cost de l'activitat que ha de desenvolupar el beneficiari.  
Novena  
Serà procedent' el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l?activitat realitzada.  
Deu  
Quan en l?exercici de les funcions d'inspecció o control es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Onze  
Els editors beneficiaris de les ajudes faran constar en les publicacions que han rebut una ajuda per a l?edició de la Conselleria de Cultura, Educació i Ciència. Les publicacions que hagen estat editades abans de la concessió de les ajudes indicaran aquesta circumstància mitjançant els procediments tècnics habituals.  
ANNEX II  
Nom de l?editorial:  
Adreça social:  
Telèfon:  
CIF:  
Nombre d'obres que es tenen previstes publicar:  
Autors i títols de cadascuna d'elles:  
Nombre d'exemplars de cadascuna:  
Nombre de pàgines:  
Tipus d'enquadernació:  
Preu de venda al públic:  
ANNEX III  
Declaració, per part de l'editor, del pressupost global del pla d'edició per al qual sol·licita l'ajuda.


Còpia Permalink ELI